b'\n_START_ARTICLE_\nSomrak (roman)\n_START_SECTION_\nVsebina knjige\n_START_PARAGRAPH_\nIsabella \xc2\xbbBella\xc2\xab Swan se preseli k o\xc4\x8detu v majhno mesto Forks. Tam spozna izredno privla\xc4\x8dnega in skrivnostnega fanta z imenom Edward Cullen. Ta jo sprva ignorira. A ko Belli grozi nevarnost, jo Edward re\xc5\xa1i s svojimi nadnaravnimi sposobnostmi. Belli je povsem jasno, da navaden \xc4\x8dlovek ne bi mogel dvigniti kombija z nje, zato se odlo\xc4\x8di, da bo odkrila, kaj Edward pravzaprav je. To ji na za\xc4\x8detku ne uspeva, saj se je Edward izogiba._NEWLINE_Nato pa se Bella neko soboto s so\xc5\xa1olci odpravi na pla\xc5\xbeo v rezervat. Tam spozna starega dru\xc5\xbeinskega prijatelja Jacoba Blacka, ki ji pove nakaj starih legend o svojem plemenu, v katere pa so vpleteni tudi Cullenovi. Pove ji, da so sovra\xc5\xbeniki njihovega plemena, ki naj bi bili potomci volkov. Cullenovi naj bi bili vampirji, a ker so trdili, da so druga\xc4\x8dni, so sklenili premirje. Bella \xc5\xbeeli na vsak na\xc4\x8din poiskati razumno razlago za Edwardovo nenavadno obna\xc5\xa1anje. Ko gre s prijateljicami po nakupih, se izgubi. Obkolijo jo \xc5\xa1tirje mo\xc5\xa1ki, a se kot po \xc4\x8dude\xc5\xbeu pripelje Edward in jo re\xc5\xa1i. Na ve\xc4\x8derji ji prizna, da ima zanimivo sposobnost - lahko prebere misli vseh ljudi, razen Bellinih._NEWLINE_Medtem v Forksu zaradi napadov neznane \xc5\xbeivali umirajo ljudje. Bella po\xc4\x8dasi pove\xc5\xbee vsa dejstva o Edwardu: je nemogo\xc4\x8de mo\xc4\x8dan in hiter, njegova ko\xc5\xbea je bleda in ledeno hladna, njegove o\xc4\x8di spreminjajo barvo, v\xc4\x8dasih govori, kot da je iz drugega \xc4\x8dasa, nikdar ne je in ne pije, nikdar ne stopi na sonce...in, \xc4\x8deprav Bella tega ne ve, od leta 1918 se sploh ni postaral. Kon\xc4\x8dno se Edward ne more ve\xc4\x8d izmikati in Belli zaupa dve stvari: je vampir, a se on in njegova dru\xc5\xbeina prehranjujejo le z \xc5\xbeivalsko krvjo, ter da je zaljubljen vanjo, \xc4\x8deprav se noro boji, da mu bo njegova vampirska narava u\xc5\xa1la izpod nadzora in bo svojo ljubljeno ubil._NEWLINE_Predstavi jo svoji dru\xc5\xbeini. Zve\xc4\x8der se jim Bella pridru\xc5\xbei pri igranju baseballa, vendar igro prekine obisk treh nomadskih vampirjev: Jamesa, Victorie in Laurenta. James zavoha, da je Bella \xc4\x8dlovek in jo \xc5\xbeeli ubiti. Zato Cullenovi pomagajo Edwardu za\xc5\xa1\xc4\x8dititi Bello. Edwardov\xc2\xa0\xc2\xbbbrat\xc2\xab\xc2\xa0Jasper in\xc2\xa0\xc2\xbbsestra\xc2\xab\xc2\xa0Alice jo odpeljeta v Arizono. Vendar prebrisani James s prevaro dose\xc5\xbee, da se mu dekle preda. V zadnjem trenutku Cullenovi ubijejo Jamesa, a prepozno - je \xc5\xbee ugriznil Bello. Edward pa se ne vda in Belli izsesa strup._NEWLINE_Bella v bolni\xc5\xa1nici spozna, da bi bilo la\xc5\xbeje, \xc4\x8de bi bila vampirka. Dobro se zaveda, da je Edward nesmrten, zato ga na plesu prosi, naj jo ugrizne. On no\xc4\x8de pogubiti njene du\xc5\xa1e, a odlo\xc4\x8dena je, da se ne bo predala...'